I Hørby er det tredje år i træk, at efterskolen byder mulige elever indenfor - nogle af dem endda flere år før potentiel skolestart. På Hørby Efterskole er 12-årige Anne Kirstine Bogner i gang med dramaøvelser. Hun er en af i alt 32 såkaldte campelever, som skal tilbringe de næste par dage på Hørby Efterskole. - Det er nok den bedste, jeg har været på indtil videre, siger hun. For tredje år i træk byder skolen indenfor til påskecamp for unge, der gerne vil prøve kræfter med livet på efterskole. Lukas Lynge er af de nuværende elever, som hele campen igennem fungerer som tutor for campeleverne. Konceptet er nemlig ikke fremmed for ham. Han prøvede det selv for et år siden. - Jeg synes, det var vildt fedt at prøve at gå på efterskole - allerede tre-fire måneder før jeg skulle starte heroppe, siger han. Den tre dage lange camp bliver afholdt sammen med skolens øvrige elever og midt i hverdagen - og det er helt bevidst. Og selvom Anne Kirstine Bogner kun går i sjette klasse, har efterskolelivet allerede gjort indtryk. - De holder bare sammen og er meget musikalske og laver dramastykker, der bare er så gode, siger hun. Det er anden gang i år, at Hørby Efterskole afholder camp for potentielle elever.

Referat:
Der er nok mange børn og unge i landsdelen, der lige nu nyder den første dag i påskeferien. Men påskeferien kan også bruges til at finde ud af, om man gerne vil på efterskole.